কাশকাদারিও প্রদেশ
কাশকাদারিও অঞ্চল (উজবেক: কাশকাদারিও ভিলোয়াতি, Қашқадарё вилояти, قشقه‌دریا ولایتی; পূর্বতন বানান কাশকাদারিয়া অঞ্চল, রুশ: Кашкадарьинская область) হলো উজবেকিস্তানের একটি প্রদেশ। এই প্রদেশটি পামীর-আলয় পর্বতের পশ্চিম ঢালে দেশের দক্ষিণ - পূর্বাংশের কাশকাদারিও নদী উপত্যকায় অবস্থিত। এটি তাজিকিস্তান, তুর্কমেনিস্তান, সমরকন্দ প্রদেশ, বুখারা প্রদেশ এবং সুরখান্দারিয়া প্রদেশ দ্বারা পরিবেষ্টিত। প্রদেশটি সর্বমোট ২৮,৫৭০ বর্গকিলোমিটার স্থান জুড়ে বিস্তৃত। ২০২২ সালের হিসাব অনুসারে এখানকার আনুমানিক লোকসংখ্যা ছিলো ৩৪,০৮,৩৪৫ জন, যাদের ৫৭ শতাংশ অধিবাসী গ্রামে বসবাস করে। ২,৭৮,৩০০ জন অধিবাসী বিশিষ্ট কার্সি এই অঞ্চলটির রাজধানী।